CELEX: C2007/183/31
Language: lt
Date: 2007-08-04 00:00:00
Title: Byla C-246/07 2007 m. gegužės 22 d. pareikštas ieškinys byloje Europos Bendrijų Komisija prieš Švedijos Karalystę

4.8.2007   
            
            
               LT
            
            
               Europos Sąjungos oficialusis leidinys
            
            
               C 183/19
            
         2007 m. gegužės 22 d. pareikštas ieškinys byloje Europos Bendrijų Komisija prieš Švedijos Karalystę
   
   (Byla C-246/07)
   (2007/C 183/31)
   Proceso kalba: švedų
   Šalys
   
      Ieškovė: Europos Bendrijų Komisija, atstovaujama G. Valero Jordana ir C. Tufvesson
   
      Atsakovė: Švedijos Karalystė
   Ieškovės reikalavimai
   
               —
            
            
               pripažinti, kad vienašališkai pasiūlydama įtraukti medžiagą PFOS (perfluoroktano sulfonatus) į Stokholmo konvencijos dėl patvarių organinių teršalų A priedą Švedijos Karalystė neįvykdė savo įsipareigojimų pagal EB sutarties 10 straipsnį ir 300 straipsnio 1 dalį;
            
         
               —
            
            
               priteisti iš Švedijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Švedija vienašališkai pasiūlė įtraukti medžiagą PFOS (perfluoroktano sulfonatus) į Stokholmo konvencijos dėl patvarių organinių teršalų A priedą.
   Komisija teigia, kad Švedijos vienašališkas pasiūlymas suskaldė Bendrijos atstovavimą tarptautiniu lygiu. Švedija veikė vienašališkai PFOS atžvilgiu, nors žinojo, kad Bendrija ruošiasi parengti šiai medžiagai taikytiną teisės aktą. Švedijos elgesys neleido Bendrijai ir valstybėms narėms pateikti bendro pasiūlymo ir papildyti Stokholmo konvencijos. Todėl Švedija neįvykdė savo įsipareigojimų pagal EB sutarties 10 straipsnį ir 300 straipsnio 1 dalį.